SKRIFTLIG FORESPOERGSEL E-2365/97 af Fernand Herman (PPE) til Kommissionen (10. juli 1997)

Om: Stoette til Forest Stewardship Council

Kommissionen for De Europaeiske Faellesskaber subventionerer attestering af trae med sin stoette til FSC (Forest Stewardship Council) og WWF (Verdensnaturfonden). Disse ikke-statslige organisationer slaar til lyd for en global attestering, som ligeledes omfatter de europaeiske skove.

Dette har skabt alvorlige bekymringer inden for den europaeiske skovsektor, idet attestering inden for rammerne af FSC/WWF oprindelig var taenkt som en foranstaltning omfattende de store skovbesiddelser eller -koncessioner (200.000 til 1.000.000 ha eller derover i Cameroun, Canada, USA, Malaysia, etc.). En saadan attestering er derimod uigennemfoerlig og alt for dyr for de europaeiske skove, der er opdelt i meget smaa parceller (gennemsnitligt 14 ha for private skove i Europa og 2,5 ha i Belgien).

Desuden ville en saadan form for attestering ikke medfoere nogen forbedring af et veletableret skovforvaltningssystem som det europaeiske, der i mere end ét aarhundrede har borget for kvalitet.

Vil Kommissionen oplyse foelgende:

1. Hvilket mandat har den til at yde stoette til attesteringsinitiativer, der er i modstrid med den europaeiske skovsektors interesser, og hvilket videnskabeligt grundlag henholder den sig til?

2. Hvorfor har Kommissionen valgt udelukkende at yde stoette til FSC, naar der eksisterer andre og bedre egnede attesteringsinitiativer med henblik paa de europaeiske skove?

3. Hvorfor har hver af de to sammenslutninger (WWF og FSC) modtaget mere end 700.000 ecu, naar der allerede er afsat 3 mio ecu hertil, uden at der tilsyneladende er indledt udbudsprocedure og uden noget konkret bevis paa disse organisationers kompetence med hensyn til en baeredygtig skovforvaltning og afsaetning af trae?

Svar afgivet paa Kommissionens vegne af Ritt Bjerregaard (4. november 1997)

1. Retsgrundlaget for det arbejde der finansieres med budgetkonto B7-6201, er Raadets forordning (EF) 3062/95 ((EFT L 327 af 30.12.1995. )) af 20. december 1995, der vedroerer foranstaltninger til beskyttelse af tropeskove. Det overordnede sigte hermed er at sikre at tropeskovene bevares og forvaltes paa en baeredygtig maade. Et af de omraader der i henhold til forordningen skal behandles med saerlig opmaerksomhed, jf. artikel 4, stk. 1, litra b, er udformning og udvikling af certificeringsordninger, i kombination med uafhaengige bedoemmelsesordninger, for toemmer der er produceret i tropeskovene paa grundlag af princippet om baeredygtig skovforvaltning. De kontrakter som Kommissionen har indgaaet med Forest Stewardship Council og Verdensnaturfonden, omfatter saaledes aktiviteter i tropernes skove, dvs. uden for Europa.

At certificering af tropeskovstoemmer blev medtaget som et hoejt prioriteret emne paa tropeskovsbudgetkontoen blev hilst velkommen og stoettet af Europa-Parlamentet under hele arbejdsgangen i forbindelse med vedtagelsen af forordningen.

Hvad det videnskabelige grundlag angaar, skal det bemaerkes at de forskellige gaengse definitioner af hvad der skal forstaas ved baeredygtigt skovbrug, typisk bygger paa baade den viden som forskerne har opbygget og de processer som anvendes i den private sektor, og at der er mange lighedspunkter herimellem.

Kommissionen er bekendt med de praktiske - og for Faellesskabet specifikke - problemer der kan opstaa for de mindre skovbrug i forbindelse med indfoerelse af et frivilligt certificeringssystem. Der er for eksempel tale om hoeje priser pr. enhed og et stort papirarbejde. I denne sammenhaeng erkender Kommissionen at det er vigtigt at soege at finde en ordning for hvordan eventuelle certificeringsordninger kan tilpasses europaeiske forhold saaledes at mindre europaeiske skovbrug og den europaeiske industri faar samme muligheder paa markedet som alle andre.

2. Stoettemodtagerne og samarbejdspartnerne kan vaere baade stater, regioner og oversoeiske lande og territorier, decentrale myndigheder, regionale organisationer, offentlige myndigheder, lokalsamfund og traditionelle samfund, private brancher og virksomheder, kooperativer og NGO'er samt sammenslutninger der repraesenterer befolkningsgrupper bosat i skovene, dvs.alle instanser der blandt deres hovedmaalsaetninger eller regelmaessige aktiviteter taeller beskyttelse af tropeskove. Kommissionen, der faar hjaelp fra uafhaengige eksperter, og som laegger strenge kvalitetskrav til grund, udvaelger de projektforslag der bedst tilgodeser den prioritering der er fastlagt i forordningen.

I europaeisk sammenhaeng har Kommissionen ydet stoette til og fremmet en aaben og fri dialog med flest mulige af de interesserede parter i medlemsstaterne og partnerlandene. Kommissionen har ikke givet fortrinsstilling til nogen bestemt organisation hvad angaar certificering og maerkning.

Udover den gavebistand der naevnes af det aerede medlem, har Kommissionen finansiereret en lang raekke certificeringsprojekter for at forbedre denne teknik og undersoege om den egner sig til brug i denne forbindelse.

3. For saa vidt angaar udviklingssamarbejdet aabner Faellesskabets finansieringsforordning mulighed for at indgaa direkte aftaler med institutioner og organisationer der ikke arbejder med gevinst for oeje. FSC og WWF-Belgien er godgoerende organisationer i henhold til henholdsvis mexicansk og belgisk lov.

FSC har faaet tildelt 702 232 ECU med henblik paa et projekt der tager sigte paa konsultering af de nationale interessegrupper i ti udvalgte lande i Latinamerika og Asien og etablering af officielle nationale/regionale certificeringsstandarder i disse lande. Dette skal ske ved hjaelp af undervisning og et stoetteprogram med sigte paa certificeringspersonalet. Dette forsoegsprojekt skal tages op til naermere bedoemmelse naar det har loebet to aar.

WWF-projektet til fremme af baeredygtigt skovbrug og certificering i toemmerproducerende lande i Congo-baekkenet blev behandlet af Kommissionen i marts 1997 og fik da en positiv udtalelse. Projektet finansieres i faellesskab af et nederlandsk udviklingssamarbejde og EF. Faellesskabets bidrag forventes at blive paa 1,5 millioner ECU.

Udover den gavebistand der naevnes af det aerede medlem, har Kommissionen finansiereret en lang raekke certificeringsprojekter for at forbedre denne teknik og undersoege om den egner sig til brug i denne forbindelse. Kommissionen finansierer ogsaa et stort antal projekter der har til formaal at fremme et baeredygtigt skovbrug og at beskytte den biologiske mangfoldighed i skovenes oekosystemer.